2021. gada . janvārī Noteikumi Nr.

Rīgā (prot. Nr. .§)

**Grozījumi Ministru kabineta 2018. gada 22. maija noteikumos Nr. 295 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai"**

Izdoti saskaņā ar Lauksaimniecības un lauku

attīstības likuma 5. panta ceturto daļu

un Attīstības finanšu institūcijas likuma

12. panta ceturto daļu

Izdarīt Ministru 2018. gada 22. maija noteikumos Nr. 295 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai" (Latvijas Vēstnesis, 2018, 101. nr.; 2019, 63., 166. nr.) šādus grozījumus:

1. Izteikt 3.4. apakšpunktu šādā redakcijā:

"3.4. tai saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu) parādu, kas kopsummā pārsniedz 150 *euro*;".

2. Izteikt 10. un 11. punktu šādā redakcijā:

"10. Pamatojoties uz šo noteikumu 7. punktā minētajiem dokumentiem un izvērtējot saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu, saimnieciskās darbības veicēja esošo un nākotnes finanšu situāciju, nodrošinājuma struktūru un likviditāti, zināšanu un pieredzes atbilstību, kā arī analizējot identificētos uzņēmējdarbības riska un citus faktorus, sabiedrība "Altum" triju nedēļu laikā pēc šo noteikumu 7. punktā minēto dokumentu saņemšanas pieņem lēmumu par aizdevuma piešķiršanu vai atteikumu piešķirt aizdevumu.

11. Sabiedrība "Altum" aizdevumu finansēšanai piesaista valsts aizdevumu saskaņā ar normatīvajiem aktiem par kārtību, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, kā arī par valsts aizdevumu izsniegšanas un apkalpošanas kārtību atbilstoši šādiem nosacījumiem:

11.1. valsts aizdevuma mērķis ir īstenot valsts atbalsta programmu;

11.2. valsts aizdevumu piešķir kredītlīnijas veidā;

11.3. valsts aizdevumam netiek piemērota riska procentu likme;

11.4. valsts aizdevuma nodrošinājums ir komercķīla uz finanšu institūcijas prasījuma tiesībām, kas rodas no aizdevumiem, kuri izsniegti atbilstoši šiem noteikumiem."

3. Aizstāt 12.3. apakšpunktā skaitli "20" ar skaitli "30".

4. Papildināt noteikumus ar 12.1 punktu šādā redakcijā:

"12.1 Tās īpašuma daļas iegādi, kas neatbilst šo noteikumu 12.2. un 12.3. apakšpunkta nosacījumiem, aizņēmējs finansē no saviem līdzekļiem."

5. Izteikt 13.3. apakšpunktu šādā redakcijā:

"13.3. zemes iegādei no šādām savstarpēji saistītām personām:

13.3.1. aizņēmēja radiniekiem līdz trešajai pakāpei vai laulātā, vai ar aizņēmēju svainībā esošām personām līdz otrajai pakāpei, izņemot, ja no attiecīgajām personām tiek izpirkta mantojuma daļa;

13.3.2. likuma "Par nodokļiem un nodevām" 1. panta 18. punktā minētajām personām;".

6. Izteikt 14.1. apakšpunktu šādā redakcijā:

"14.1. aizņēmējs līdz pilnīgai līguma saistību izpildei neiznomā savā īpašumā esošo un par šo atbalstu iegādāto zemi, izņemot, ja vienlaikus ir izpildīti šādi nosacījumi:

14.1.1. aizņēmējs – fiziska persona – nodibina zemnieku saimniecību vai kapitālsabiedrību, kurā tam pieder vairāk nekā 50 procentu pamatkapitāla;

14.1.2. šo noteikumu 14.1.1. apakšpunktā minētā juridiskā persona turpina aizdevuma pieteikumā minēto lauksaimniecisko darbību;".

7. Izteikt 14.6. apakšpunktu šādā redakcijā:

"14.6. aizdevuma darbības laikā aizņēmējs iegādāto zemi nepārdod un nedāvina, nesaņēmis rakstisku piekrišanas no sabiedrības "Altum". Zemi var pārdot, lai iegādātos līdzvērtīgu vai ražošanai izdevīgākā vietā esošu platību vai tad, ja nav iespējama aizdevuma atmaksa sabiedrībai "Altum". Neparedzētos gadījumos (īpašnieka pēkšņas darbnespējas dēļ un citos gadījumos), saskaņojot ar sabiedrību "Altum", aizdevuma līguma saistības var nodot aizņēmēja pirmās pakāpes radiniekiem vai mantiniekiem, kas turpinās ražošanu un nodrošinās aizdevuma līguma saistību izpildi;".

8. Izteikt 15. punktu šādā redakcijā:

"15. Valsts aizdevuma summa ir 100 000 000 *euro*."

9. Aizstāt 16. punktā skaitli "430 000" ar skaitli "1 000 000".

10. Izteikt 20. punktu šādā redakcijā:

"20. Ja aizņēmējs nespēj nodrošināt aizdevuma līgumā paredzēto saistību izpildi, bet naudas plūsma vai saimniecības attīstības plāns apliecina aizņēmēja spēju atmaksāt aizdevumu nākotnē, sabiedrība "Altum" ir tiesīga restrukturizēt aizdevumu, pagarinot aizdevuma termiņu līdz diviem gadiem, kā arī mainīt maksājumu apmēru un periodiskumu."

11. Izteikt 24. punktu šādā redakcijā:

"24. Pretendents, kurš darbojas vienā vai vienlaikus vairākās nozarēs vai veic citas darbības, kas ietilpst regulā Nr. 1408/2013 noteiktajā jomā:

24.1. nodrošina šo nozaru darbību vai izmaksu nodalīšanu saskaņā ar regulas Nr. 1408/2013 1. panta 2. un 3. punktu;

24.2. šo noteikumu 23.4. apakšpunktā paredzētās atbalsta kumulācijas gadījumā sniedz informāciju sabiedrībai "Altum" par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu."

12. Papildināt noteikumus ar 28.1 punktu šādā redakcijā:

"28.1 Ja ir pārkāptas regulas Nr. 1408/2013 prasības, atbalsta saņēmējam ir pienākums atmaksāt sabiedrībai "Altum" saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktu par periodu no valsts atbalsta izmaksas līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi."

13. Aizstāt 29. punktā vārdus un skaitļus "līdz 2020. gada 31. decembrim" ar vārdiem un skaitļiem "līdz regulas Nr. 1408/2013 7. panta 4. punktā un 8. pantā noteiktā piemērošanas termiņa beigām".

14. Papildināt noteikumus ar 31. punktu šādā redakcijā:

"31. Šo noteikumu 13.3.2. apakšpunktā minētais nosacījums attiecībā uz likuma "Par nodokļiem un nodevām" 1. panta 18. punktā minētajām personām ir piemērojams, ja aizdevums izsniegts pēc 2021. gada 31. janvāra."

Ministru prezidents A. K. Kariņš

Zemkopības ministrs K. Gerhards